EkBass/fiwiki-20250220-pages-articles huggingface dataset:
Nummenmäen Näyttämö

Nummenmäen Näyttämö on Turun Nummenmäellä toimiva harrastajateatteri. Teatteri on perustettu vuonna 1924. ==Ohjelmistoa== * 2005: Vain yhtä sinulta pyysin (kantaesitys), Kiljusen herrasväki * 2006: Lesket, Aina joku eksyy * 2007: Mummun saappaassa soi fox, Yrjänä Mäyräjärven iltalypsy (kantaesitys) * 2008: Pekka Töpöhäntä, Kuin tuhka tuuleen, Pikku Heidi, Virtahepo olohuoneessakin * 2009: Vanja-eno, Kolme iloista rosvoa, Mielinkielinliemi, Hotelli Mimosan hipiä * 2010: Diivat, Peppi Pitkätossu, Tuhkimo, Kirkan Lahje * 2011: Kreisi Galleria, Pinokkio, Piaf * 2012: Pelastakaa Röllimetsä, Sisko ja sen veli ==Historia== ===1920 - 1979=== * 1924: Kolmen sällin seikkailut * 1925: Valapatto * 1936: Kaikki hulluja rakkaudesta, Luonnonlapsia, Punainen viiva * 1948: Viktoria ja hänen husaarinsa, Yö ja päivä, Susiparvessa * 1952: Mustalaismanja * 1953: Suotorpan tyttö, Kotityranni * 1956: Hevospaimen * 1973: Justiina * 1979: Susipari ==Aiheesta muualla== *Viralliset kotisivut ==Lähteet== *http://www.nummenmaennayttamo.fi/ Luokka:Turun teatterit Luokka:Harrastajateatterit
Niassan suojelualue

Niassan suojelualue on luonnonsuojelualue Mosambikin pohjoisosassa, Niassan ja Cabo Delgadon maakunnissa. Sen pinta-ala on 42 000 neliökilometriä, joten se on Mosambikin laajin suojelualue. Alue on perustettu vuonna 1954, ennen Mosambikin itsenäistymistä. Se rappioutui ja hylättiin levottomuuksien aikana 1970- ja 1980-luvuilla, mutta perustettiin uudelleen vuonna 1992. Alueen maisemasta suurin osa on miombo-savannia. Jokivarsilla ja vuorten ja inselberg kukkuloiden rinteillä kasvaa metsälaikkuja. Useimmat Mosambikin elefantit, puhvelit ja seeprat elävät tällä alueella. Siellä on myös joitakin leijonia ja leopardeja.Easyvoyage Niassan alueella elää 450 yksilön populaatio erittäin uhanalaisia hyeenakoiriaSupport to the development and management of Niassa Reserve Fauna & Flora Vuonna 2002 ilmalaskennoista havaittiin yli 12 000 elefanttia, 9 000 mustahevosantilooppia ja useita tuhansia puhveleita. Gnuulla on sellainen alalaji, jota tavataan vain tällä alueella, ja impalan ja seepran alalajit ovat muualla harvinaisia.Niassa Rani Resorts Rainbow Tours == Lähteet == Luokka:Mosambikin maantiede Luokka:Luonnonsuojelualueet
Gorongosan kansallispuisto

thumb|Tie Gorongosassa thumb|Urema-järvi kuivalla kaudella Gorongosan kansallispuisto on kansallispuisto Mosambikin keskiosassa, Itä-Afrikan Itä- Afrikan hautavajoaman eteläpäässä. Puiston pinta-ala on 3 770 neliökilometriä, ja se on osa Sofalan maakuntaa. Ensimmäiset ponnistukset alueen suojelemiseksi tehtiin jo 1920-luvulla, jolloin Mozambique Company rajoitti alueen käyttöä muiden kuin komppanian johdon ja vieraiden metsästysalueena. Virallinen kansallispuisto siitä tuli vuonna 1960.History Gorongosa Gorongosan alueesta noin kaksi kolmasosaa on savannia, 14 % metsää ja loput ruohikkoa, josta noin viidennes on tulvavesien alla lähes koko vuoden.Vegetation types Gorongosa Puistossa oli ennen Mosambikin sisällissotaa noin 2 200 norsua, sisällissodan jälkeen vuonna 1994 niitä löydettiin enää sata. Vuoteen 2008 mennessä määrä oli noussut jo kolmeensataan. Puistoon istutetaan myös naapurimaista tuotuja yksilöitä. Osassa kansallispuistoa viljellään muun muassa kahvipensasta yhdessä muiden satokasvien kuten banaanin, ananaksen ja piri piri -chilipaprikan kanssa. Hanketta seuraavan pienkahviyhtiön mukaan kansallispuistossa toteutetun Carr-säätiön koeviljelyn tarkoituksena on tutkia, voiko kahvipensaita yhdessä muiden kasvien kanssa käyttää metsittymisen (metsän ennallistamisen) keinona samalla tuottaen tuloja hankkeeseen investoineille sadoille paikallisille maanviljelijöille niin, ettei heillä olisi tarvetta hakata ja polttaa metsää perinteisellä tavalla maanviljelyä varten. == Lähteet == Luokka:Mosambikin kansallispuistot
Peukaloiskertut

Peukaloiskertut (Microbates) on sääskikerttujen heimoon kuuluva varpuslintusuku. Peukaloiskerttujen sukuun kuuluu BirdLifen mukaan kaksi lajia. == Peukaloiskerttuihin kuuluvia lajeja == * Peukaloiskerttu (Microbates collaris) * Ruskopeukaloiskerttu (Microbates cinereiventris) == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Microbates Luokka:Sääskikertut
Limpopon kansallispuisto

Limpopon kansallispuisto on suojelualue Mosambikissa Gazan maakunnassa. Se avattiin vuonna 2002.Africa's biggest game park opens BBC 2002 Puiston alueella elää edelleen 20 000 ihmistä, joista noin kolmannes pyritään sijoittamaan muualle lähivuosina. Puisto on osa hanketta, jonka tavoitteena on luoda suuri yhtenäinen alue kolmen valtion alueelle: Mosambikiin, Zimbabween ja Etelä-Afrikkaan.About the Great Limpopo Transfrontier Park Koko suojelualueen tavoitekoko on 4,4 miljoonaa hehtaaria. Limpopo National Park (PNL) Puisto on jokien halkomaa vähäsateista savannia. Mosambikin ja Etelä- Afrikan rajalla kohoavat Lebombovuoret 500 metrin korkeuteen puiston korkeimpana kohtana. Puiston alueella elää ainakin 147 nisäkäslajia, 500 lintulajia sekä vähintään 2 000 kasvilajia.Go 2 Africa Sinne on siirretty seeproja, elefantteja ja pahkasikoja muualta. == Lähteet == Luokka:Mosambikin kansallispuistot
Pride & Glory

Pride & Glory oli vuosina 1991–1994 toiminut southern rock -yhtye, jota johti laulaja-kitaristi Zakk Wylde. Alun perin yhtye kulki nimellä Lynyrd Skynhead (tunnetun southern rock -yhtyeen Lynyrd Skynyrdin inspiroimana), mutta myöhemmin nimi muuttui muotoon Pride & Glory. Yhtye teki ainoastaan yhden albumin, vuonna 1994 julkaistun Pride & Gloryn, jolta julkaistiin singlet ”Losin’ Your Mind”, ”Horse Called War” ja ”Troubled Wine”, joista kaksi ensimmäistä on julkaistu myös Wylden Black Label Society -yhtyeen kokoelmalla Kings of Damnation 98-04. Myös kappale ”Machine Gun Man” on julkaistu Black Label Societyn kokoelmalla Skullage. Yhtyeen ainoasta albumista julkaistiin myös uusi versio vuonna 1999, joka sisälsi albumin lisäksi bonuslevyn sisäläten lähinnä coverkappaleita kuten esimerkiksi Black Sabbath coverin kappaleesta ”The Wizard”. Yhtye on esiintynyt hajoamisensa jälkeen ainoastaan kerran vuonna 1998 Hollywoodissa. Yhtyeen jälkeen Zakk Wylde julkaisi sooloalbumin Book of Shadows ja vuonna 1998 perusti Black Label Society -yhtyeen. ==Diskografia== ===Studioalbumi=== *Pride & Glory (1994) ===Singlet=== *Losin' Your Mind (1994) *Horse Called War (1994) *Troubled Wine (1994) == Aiheesta muualla == *Zakk Wylden kotisivu Luokka:Yhdysvaltalaiset rockyhtyeet
Dune (yhtye)

Dune on saksalainen yhtye, joka luokitellaan tyylilajiltaan raveen, happy hardcoreen, progressiiviseen houseen ja teknoon. Yhtye on nimetty Frank Herbertin Dyyni-kirjasarjan (Dune) mukaan. == Jäsenet == * Oliver Froning (1995–) * Jens Oettrich (1995–) * Bernd Burhoff (1995–) * Verena von Strenge (1995–1997, 1999–2000) * Vanessa Hörster (1997–1998) * Tina Lacebal (1998) == Diskografia == === Singlet === * "Hardcore Vibes" (1995) * "Are You Ready to Fly" (1995) * "Can't Stop Raving" (1995) * "Rainbow to the Stars" (1996) * "Hand in Hand" (1996) * "Million Miles from Home" (1996) * "Who Wants to Live Forever" (1996) * "Nothing Compares 2 U" (1997) * "Keep the Secret" (1997) * "Electric Heaven" (1998) * "One of Us" (1998) * "Dark Side of the Moon" (1999) * "Heaven" (ei julkaistu oikeuden määräyksen vuoksi, 2000) * "Hardcore Vibes 2000" (2000) * "Rainbow to the Stars 2003" (2003) === Albumit === * Dune (1995) * Expedicion (1996) * Live! (1996) * Forever (1997) * Forever and Ever (1998) * 5 (ei julkaistu, 1998) * Reunion (ei julkaistu oikeuden määräyksen vuoksi, 2000) * History (2000) == Aiheesta muualla == * Virallinen sivusto Luokka:Saksalaiset elektronisen musiikin yhtyeet
Sissimarkkinointi

Sissimarkkinointi tarkoittaa epätyypillisiä markkinoinnin keinoja, jotka tuottavat hyviä tuloksia pienin panoksin. Sissimarkkinoinnin tunnusmerkkeinä pidetään usein luovuutta, ketteryyttä, mielikuvituksellisuutta, edullisuutta ja tuloksellisuutta. Vahvimpia vaikutuksen keinoja on Internet ja markkinoinnin saama mediahuomio. Netissä sissimarkkinointi hyödyntää usein sosiaalista mediaa, äänestyssivustoja ja muita yhteisöllisiä verkkopalveluita. Sissimarkkinoinnin ydin on "Wow-efekti". Siinä missä tavallinen markkinointi voi olla hyvinkin varovaista, sissimarkkinointi pyrkii pysäyttämään, säväyttämään tai muuten herättämään tunteita – joko positiivisia tai negatiivisia. Voimakkaiden tunteiden herättäminen saa helpommin toivotun reaktion aikaiseksi, joko toiminnan tai ostoksen, kuin tavallinen varovainen lähestyminen. Näkyvimpiä esimerkkejä Suomessa on ollut muun muassa bussipysäkillä olleita valtavia kuvia teuraseläimistä, jotka häiritsivät useita jalankulkijoita. Mainoksen tilaaja teki näyttävän eleen mainoskampanjan keskeyttämisestä, josta Helsingin Sanomat uutisoivat. Näin ollen bussipysäkkimainos sai isomman näkyvyyden Helsingin Sanomien sivuilla ja keskustelupalstoilla, kuin mitä kampanja olisi muuten saanut, jos organisaatio olisi vain kaikessa hiljaisuudessaan jatkanut kampanjaa. Sissimarkkinoinnin isänä pidetään Jay Conrad Levinsonia, jonka ensimmäinen teos Guerrilla Marketing ilmestyi vuonna 1984. Hänen kirjojaan on julkaistu 42 kielellä ja myyty yli neljätoista miljoonaa kappaletta. Jari Parantainen on kirjoittanut sissimarkkinoinnista suomenkielisen kirjan, joka kantaa nimeä Sissimarkkinointi. luokka:Markkinointi
Samir Handanovič

Samir Handanovič (s. 14. heinäkuuta 1984 Ljubljana, Jugoslavian sosialistinen liittotasavalta) on slovenialainen jalkapallomaalivahti. Hän edustaa Serie A:ssa pelaavaa Internazionalea ja pelasi kymmenisen vuotta Slovenian maajoukkueessa. == Seurajoukkueura == Handanovič siirtyi Italiaan kesällä 2004. Hän debytoi Udinesen joukkueessa marraskuussa 2004 Italian cupin ottelussa Lecceä vastaan. Toukokuussa 2005 hän pääsi Serie A:ssa kentälle 28. minuutilla korvaamaan Morgan De Sanctisin ottelussa Sampdoriaa vastaan 1–1-tasapelissä. Hän pelasi myös kahdessa seuraavassa liigaottelussa. Vuoden 2005 lopun Handanovič vietti lainalla Trevisossa. Kevätkaudeksi 2006 hänet lainattiin Lazioon, ja seuraavaksi hänet lainasi koko kaudeksi 2006–2007 Serie B:ssä pelaava Rimini. Kaudella 2007–2008 Handanovič nousi Udinesen ykkösmaalivahdiksi. Seuraavalla kaudella Handanovič teki lopullisen läpimurtonsa Serie A:ssa, jossa hän teki muun muassa uskomattomia pelastuksia marraskuussa 2008 ottelussa Genoaa vastaan. Hänet valittiin tämän jälkeen Serie A:n viikon tähdistökentälliseen. Viiden kauden aikana Handanovič pelasi Serie A:ssa 179 ottelua ja oli poissa vain 11 ottelusta. Kesällä 2012 Handanovič siirtyi Internazionaleen. Hän on sielläkin ollut kiistaton ykkösmaalivahti ja pelannut kauden 2019–2020 loppuun mennessä 292 Serie A -ottelua eli ollut poissa vain 12 liigaottelusta. Kahdella viime kaudella hän on toiminut joukkueen kapteenina. Mestarien liigassa hän on pelannut 12 ottelua. == Maajoukkueura == Handanovič pelasi pitkään Slovenian maajoukkueen ykkösmaalivahtina. Hän debytoi maajoukkueessa marraskuussa 2004 Slovakiaa vastaan 0–0-tasapelissä. Hän on pelannut Slovenian paidassa vuoden 2006 MM- kisojen ja 2008 EM-kisojen karsinnoissa. Vuoden 2010 MM-kisojen karsinnoissa Slovenia eteni jatkokarsintoihin Venäjää vastaan ja lopulta itse kisoihin Handanovičin torjuessa maalilla. == Lähteet == Luokka:Slovenialaiset jalkapallomaalivahdit Luokka:Vuonna 1984 syntyneet Luokka:Elävät henkilöt
Lumikieppi

Lumikieppi on lumen alla oleva nukkumispaikka, jota esimerkiksi metsäkanalinnut kuten riekko, metso ja teeri käyttävät selviytyäkseen pakkaspäivistä. Lumi eristää pakkaselta ja suojaa pedoilta, joskin suojasäällä kieppiin meno voi olla vaarallista, kun yöpakkaset jäädyttävät kiepin. Parasta lunta kieppiä varten on pehmeä ja hengittävä pakkaslumi. Lintu viettää suurimman osan päivästään lumen alla ja käy vain syömässä parin tunnin ajan. Lumettomat talvet saattavat olla lintujen talvehtimiselle haitaksi, vaikka tarkkaa tutkimustietoa asiasta ei ole. ==Lähteet== Luokka:Linnut Luokka:Lumi
Jeffersonin piirikunta

Jeffersonin piirikunta () on kahdenkymmenenviiden yhdysvaltalaisen piirikunnan nimenä: * Jeffersonin piirikunta Alabamassa * Jeffersonin piirikunta Arkansasissa * Jeffersonin piirikunta Coloradossa * Jeffersonin piirikunta Floridassa * Jeffersonin piirikunta Georgiassa * Jeffersonin piirikunta Idahossa * Jeffersonin piirikunta Illinois’ssa * Jeffersonin piirikunta Indianassa * Jeffersonin piirikunta Iowassa * Jeffersonin piirikunta Kansasissa * Jeffersonin piirikunta Kentuckyssa * Jeffersonin piirikunta Louisianassa * Jeffersonin piirikunta Länsi-Virginiassa * Jeffersonin piirikunta Mississippissä * Jeffersonin piirikunta Missourissa * Jeffersonin piirikunta Montanassa * Jeffersonin piirikunta Nebraskassa * Jeffersonin piirikunta New Yorkissa * Jeffersonin piirikunta Ohiossa * Jeffersonin piirikunta Oklahomassa * Jeffersonin piirikunta Oregonissa * Jeffersonin piirikunta Pennsylvaniassa * Jeffersonin piirikunta Tennesseessä * Jeffersonin piirikunta Texasissa * Jeffersonin piirikunta Washingtonissa * Jeffersonin piirikunta Wisconsinissa.
Trabzonspor

Trabzonspor on jalkapalloseura Trabzonin kaupungista. Seura pelaa Turkin korkeimmalla sarjatasolla Turkin Superliigassa. Seura on voittanut Turkin Superliigan seitsemästi (1976, 1977, 1979, 1980, 1981, 1984, 2022). Turkin Cupin Trabzonspor on voittanut kahdeksasti (1977, 1978, 1984, 1992, 1995, 2003, 2004, 2010, 2020). ==Mestaruudet== *Turkin Superliiga 1976, 1977, 1979, 1980, 1981, 1984, 2022 (7) *Turkin Cup 1977, 1978, 1984, 1992, 1995, 2003, 2004, 2010, 2020 (9) *Turkin Super Cup 1976, 1977, 1978, 1979, 1980, 1983, 1995, 2010, 2020, 2022 (10) *Chancellor Cup 1976, 1978, 1985, 1994, 1996 (5) ==Kokoonpano== :Päivitetty 16. lokakuuta 2024. ==Entisiä valmentajia== * Shota Arveladze * Abdullah Avcı * Hans-Peter Briegel * Hugo Broos * Vahid Halilhodžić * Georges Leekens * Ersun Yanal == Lähteet == ==Aiheesta muualla== *Viralliset kotisivut Luokka:Turkkilaiset jalkapalloseurat Luokka:Trabzon Luokka:Vuonna 1967 perustetut urheiluseurat
Maratit (kasvisuku)

Maratit eli aitomaratit (Asperula) on matarakasveihin kuuluva, noin 90 lajia käsittävä kasvisuku. Lounais-Suomessa tavataan maratteihin kuuluvaa värimarattia, joka on Suomessa rauhoitettu laji. == Lajeja == * Asperula aristata * Asperula arvensis – peltomaratti * Asperula brevifolia – turkinmaratti * Asperula crassifolia * Asperula cynanchica – etelänmaratti * Asperula galioides * Asperula glauca * Asperula glomerata * Asperula graveolens – aromaratti * Asperula laevigata * Asperula lilaciflora * Asperula nitida * Asperula oppositifolia * Asperula orientalis – sinimaratti * Asperula paui * Asperula pseudochlorantha * Asperula purpurea * Asperula stricta * Asperula supina * Asperula taurina * Asperula taygetea * Asperula tinctoria – värimaratti == Lähteet == == Aiheesta muualla == * Suomen Lajitietokeskus: Maratit (aitomaratit) – Asperula * Funet: Maratit (Asperula) * ITIS: Asperula * United States Department of Agriculture (USDA): Asperula * Flora of China: Asperula *
Antal Reguly

Antal Reguly (1819–1858) oli unkarilainen kielentutkija. Alun perin hän oli koulutukseltaan lakimies. Ollessaan opintomatkalla Tukholmassa 1839 hän tapasi A. I. Arwidssonin, ja keskusteltuaan tämän kanssa suomen ja unkarin oletetusta sukulaisuudesta hänessä heräsi halu tutkia äidinkielensä sukujuuria tarkemmin. Reguly jätti lakimiehen uran ja matkusti Suomeen opiskellakseen kieltä ja tutustuakseen kulttuuriin. Hänestä tuli Suomalaisen Kirjallisuuden Seuran ensimmäinen unkarilainen jäsen. Suomessa ollessaan Reguly opiskeli suomen lisäksi viroa ja saamea. Suomalaisuusmies Wolmar Schildt tapasi hänet Helsingissä ja kutsui hänet useiksi kuukausiksi maalaisympäristöön, Laukaaseen. Hän kuvasi laukaalaisia sekä sanallisesti että piirroksin. Miesten arkivaatetuksena oli useimmiten patalakki, lyhyt paita, pitkät liinahousut ja niiden päällä vaipan tapainen sarkavaate. Työasuna oli sarkanuttu. Talvella pidettiin paljon vaatteita. Vuosina 1843–1846 hän matkusti Siperiaan tutkimaan hantia, mansia, maria, mordvaa ja tšuvassia. Koska Reguly kuoli varsin nuorena, suurin osa hänen keräämästään materiaalista jäi muiden julkaistavaksi. ==Lähteet== Luokka:Unkarilaiset kielitieteilijät Luokka:Vuonna 1819 syntyneet Luokka:Vuonna 1858 kuolleet
Quirimbas

thumb|Quilalea on saarista eteläisin Quirimbas on saariryhmä Mosambikin rannikolla Intian valtameressä. Se muodostuu 31 saaresta, jotka ulottuvat Cabo Delgadon pohjoiskärjestä noin 400 km päähän etelään lähelle Pembaa.Mozambique Odyssey Saariryhmä on ollut ehdokkaana Unescon maailmanperintökohteeksi.Unesco 11 eteläisintä saarta, joita ympäröivät mangrovemetsät, muodostavat Quirimbasin kansallispuiston. Saarilla ja niitä ympäröivillä koralliriutoilla on monipuolinen eläimistö. Ryhävalaat tulevat syviin salmiin elokuusta lokakuuhun, mangrovemetsissä on merikotkia ja kilpikonnat munivat rantahietikoille.Matemo resort Saaristossa on kalastajayhteisö, ja turismi sinne on alkamassa.Rainbow ToursQuirimbas Mozambique == Lähteet == Luokka:Mosambikin saaret Luokka:Mosambikin kansallispuistot
Karjaan vaakuna

Karjaan vaakuna oli Karjaan kaupungin tunnus. Vaakunan linnantornit symboloivat vanhan Karjaan emäpitäjän alueella sijainneisiin kolmeen linnaan: Raaseporiin, Junkarsborgiin ja Grabbackaan. Virta viittaa Mustionjokeen, joka toimi muinoin tärkeänä kulkureittinä Hämeen suuntaan. Ratas kuvastaa kaupungin liikenteellistä asemaa rautateiden solmukohtana viitaten samalla alueen teollisuuteen. Samat aiheet toistuivat myös Karjaan maalaiskunnan vaakunassa. Vaakunan selitys kuuluu seuraavasti: ”Sinisessä kilvessä kultainen kolmitorninen linna hopeavuorella, joka ulottuu kilven alareunaan saakka. Vuoressa on poikittain juokseva virta, sen alla sinisessä ympyrässä kuusipuolainen kultaratas.” Vaakunan on suunnitellut Hilding Ekelund, ja tasavallan presidentti Risto Ryti vahvisti vaakunan käyttöön 23. heinäkuuta 1943. Karjaan vaakuna oli Rovaniemen vaakunan jälkeen toinen Suomen kauppaloille vahvistetuista vaakunoista ennen niiden yleistymistä vuoden 1949 kunnanvaakunalain myötä. Vaakuna jäi epäviralliseksi kotiseutuvaakunaksi 2009, kun Karjaa, Tammisaari ja Pohja yhdistyivät Raaseporin kaupungiksi. == Lähteet == * * Karjaa Vaakuna
Marcus Claudius Marcellus

Marcus Claudius Marcellus (n. 268–208 eaa. lähellä Venusiaa) oli roomalainen sotapäällikkö ja Hannibalin tärkeä vastustaja. Marcellus valtasi toisessa puunilaissodassa (218–201 eaa.) Syrakusan. Hän toimi konsulina viidesti. Marcellus muistutti monessa suhteessa Rooman varhaisia sankareita, koska hän oli luonteeltaan hurjapäinen, aggressiivinen ja nautti kaksintaisteluista. Ensimmäisen konsulikautensa aikana 222 eaa. Marcellus taisteli insubreja vastaan Gallia cisalpinassa ja saavutti spolia opiman kolmatta ja viimeistä kertaa Rooman historiassa. Hän vapautti roomalaisten kanssa liitoutuneen Clastidiumin kylän insubrien piirityksestä ja valtasi myöhemmin Mediolanumin. Clastidiumin taistelussa Marcellus surmasi gallien kuninkaan Britomaruksen saadakseen tämän käyttämän rintahaarniskan itselleen. Vuonna 216 eaa. Rooman hävittyä Cannaessa hän komensi armeijan jäännöksiä Canusiumissa ja pelasti Nolan ja eteläisen Campanian Hannibalilta. Marcellus valittiin konsuliksi Lucius Postumius Albinuksen tilalle, mutta, kun hän otti tehtävänsä vastaan maaliskuun 15. päivänä 215 eaa., valinta julistettiin pätemättömäksi huonojen enteiden perusteella. Seuraavana vuonna Marcellus kuitenkin valittiin uudelleen. Hän oli tuolloin 57-vuotias. Vuosina 214–211 eaa. Marcellus oli konsulina kolmatta kertaa palvellen Sisiliassa. Hän hyökkäsi Leontinoihin ja valtasi Syrakusan kahden vuoden piirityksen jälkeen. Hänen joukkonsa surmasivat tiedemies Arkhimedeen kaupungin valtauksen yhteydessä. Marcellius ryösti kaupungin ja toi sen aarteet Roomaan. Palkinnoksi Syrakusan valtauksesta hänelle suotiin ovatio, jossa juhlan kohde ratsasti hevosella kulkueen kärjessä. Marcellus oli konsulina jälleen 210 eaa. vallaten Salapian Apuliassa, joka oli kapinoinut liittyen Hannibaliin. Vuonna 209 eaa. hän taisteli ratkaisemattomaan päättyneen taistelun Hannibalia vastaan Venusiassa. Hän sai surmansa väijytyksessä viidennellä konsulikaudellaan 208 eaa. ollessaan 220 ratsumiehen kokoisen osaston kanssa tiedustelemassa Hannibalin armeijan asemia leirien välisessä maastossa. Osasto ratsasti ansaan, jonka Hannibal oli asettanut kukkulalle arvellen, että roomalaiset saattaisivat yrittää vallata sen. Marcellus kuoli väijytyksestä seuranneessa kaksintaistelussa. == Lähteet == Luokka:200-luvulla eaa. syntyneet Luokka:200-luvulla eaa. kuolleet Luokka:Roomalaiset sotilaat
HK Lipetsk

HK Lipetsk () on venäläinen jääkiekkojoukkue Länsi-Venäjältä Lipetskistä, Lipetskin alueelta. Seura pelaa tällä hetkellä maan kolmanneksi korkeimmalla sarjatasolla Venäjän jääkiekkoliigassa, sen läntisessä divisioonassa. ==Historia== Lipetskin nykyinen jääkiekkoseura perustettiin vuonna 1979 nimellä Metallurg Lipetsk ja se liittyi Pervaja Ligaan. Seuraavana vuonna nimeksi vaihtui Traktor Lipetsk. Seura jatkoi Pervaja Ligassa Neuvostoliiton kaaduttuakin ja vuonna 1995 seura nykyisellä nimellään HK Lipetsk nousi Venäjän toiselle sarjatasolle Vysšaja Ligaan. HK Lipetsk voitti Vysšaja Ligan mestaruudeen vuonna 1998 ja nousi Venäjän superliigaan. Seura pelasi superliigassa kaudet 1998–1999 ja 1999–2000, minkä jälkeen se putosi takaisin Vysšaja Ligaan. HK Lipetsk vietti Pervaja Liga -kautta 2006–2007 lukuun ottamatta 2000-luvun Vysšaja Ligassa. Sarjatason uudelleenjärjestelyiden vuoksi HK Lipetsk joutui pudottautumaan Pervaja Ligaan vuonna 2010. Pervaja Liga lakkautettiin kauden jälkeen, ja HK Lipetsk jatkoi uudella kolmennalla sarjatasolla Venäjän jääkiekkoliigassa. Kaudeksi 2013-2014 joukkue siirtyy pelaamaan toiseksi korkeimmalle sarjatasolle VHLään. ==Aiheesta muualla== *Seuran kotisivut Luokka:Venäläiset jääkiekkoseurat
Rosita

Rosita on naisen etunimi, Rosa-nimen alkujaan espanjalainen muunnelma. Suomessa nimi Rosita on vuoden 2019 loppuun mennessä annettu 803 naiselle ja muutamalle miehelle. Suomen ruotsinkielisen kalenterin mukaan Rositan nimipäivä on 4. toukokuuta. == Tunnettuja Rositoja == * Rosita Reijnhout (s. 2004), alankomaalainen maantiepyöräilijä * Rosita Renard (1894–1949), chileläinen pianisti * Rosita Runegrund (s. 1947), ruotsalainen poliitikko * Rosita Serrano (1917–1997), chileläinen laulaja == Kuvitteellisia Rositoja == * Rosita Murphy, henkilöhahmo musikaalielokuvassa Rosita tanssii ja hymyilee == Lähteet == Luokka:Etunimet
Sääskikertut (suku)

Sääskikertut (Polioptila) on sääskikerttujen heimoon kuuluva varpuslintusuku. Sääskikerttujen sukuun kuuluu BirdLifen mukaan 12 lajia. Suvun lajimäärä vaihtelee eri lähteissä. == Sääskikerttuihin kuuluvia lajeja == * Aavikkosääskikerttu Polioptila melanura * Guayanansääskikerttu Polioptila guianensis * Iquitosinsääskikerttu Polioptila clementsi * Kaliforniansääskikerttu Polioptila californica * Kermasääskikerttu Polioptila lactea * Kolumbiansääskikerttu Polioptila schistaceigula * Kuubansääskikerttu Polioptila lembeyei * Meksikonsääskikerttu Polioptila nigriceps * Naamiosääskikerttu Polioptila dumicola * Sinisääskikerttu Polioptila caerulea * Sääskikerttu Polioptila plumbea * Vaaleasääskikerttu Polioptila albiloris ==Lähteet== == Aiheesta muualla == *ITIS: Polioptila Luokka:Sääskikertut
Lazăr Edeleanu

Lazăr Edeleanu (1861–1941) oli romanialainen kemisti. Hän syntetisoi ensimmäisenä amfetamiinin vuonna 1887. Edeleanu syntyi Bukarestissa. Suoritettuaan kandidaatin tutkintonsa hän jatkoi kemian opintojaan Berliinissä Friedrich Wilhelm yliopistossa. Hän kehitti menetelmiä paremman polttoöljyn tislaamiseen. Työskenneltyään vuosia ulkomailla hän palasi Bukarestiin vuonna 1932. == Lähteet == Luokka:Romanialaiset tieteilijät Luokka:Kemistit Luokka:Amfetamiinit Luokka:Vuonna 1861 syntyneet Luokka:Vuonna 1941 kuolleet
Romanian presidentinvaali 2009

Romanian presidentinvaalien 2009 ensimmäinen kierros pidettiin 22. marraskuuta ja toinen kierros 6. joulukuuta Romaniassa. Istuva presidentti Traian Băsescu valittiin vaalissa jatkokaudelle. Hän sai toisella kierroksella hieman reilut puolet äänistä, kun vastaehdokas Mircea Geoană jäi vajaaseen 50 prosenttiin. Presidentinvaalin ensimmäisen kierroksen yhteydessä järjestettiin myös kansanäänestys nykyisen kaksikamarisen parlamentin pienentämisestä yksikamariseksi, jossa olisi 300 kansanedustajaa. Yksikamarista parlamenttia kannatti yli 70 prosenttia äänestäjistä. Vaalin toinen kierros oli todella tasainen. Ovensuukysely ennusti jo Geoanăn voittoa, ja kumpikin ehdokkaista ehti julistautua vaalin voittajaksi. Lopullisten tuloksien mukaan Băsescu sai äänistä 50,33 prosenttia ja Geoană 49,67 prosenttia. == Lähteet == Presidentinvaali 2009 Luokka:Vuoden 2009 vaalit Luokka:Presidentinvaalit maittain
Maremmit

Maremmit () on suoalueista käytetty nimitys Keski-Italiassa Tyrrhenanmeren rannikolla, Toscanassa ja Latiumissa. Alueen pinta-ala on noin 2 600 km². Alueen soita on kuivattu 1820-luvulta saakka ja nykyisin suurin osa on viljelykelpoista. == Lähteet == == Aiheesta muualla == Luokka:Italian suot Luokka:Toscana Luokka:Latium
Robert Satcher

Robert Lee Satcher, Jr. (s. 22. syyskuuta 1965) on yhdysvaltalainen lääkäri, kemiantekniikan insinööri ja NASAn astronautti. Satcher syntyi Hamptonissa, Virginiassa ja valmistui Denmark-Olar High Schoolista Denmarkissa, Etelä- Carolinassa vuonna 1982. Hän suoritti kemiantekniikan Bachelor of Science -tutkinnon ja tohtorintutkinnon Massachusetts Institute of Technologyssa. Seuraavaksi hän aloitti lääketieteen opinnot Harvard Medical Schoolissa ja suoritti lääketieteen tutkinnon vuonna 1994. Satcher suoritti lääketieteen jatko-opintoja Kalifornian yliopistossa Berkeleyssä 1994–2000 ja Floridan yliopistossa (ortopedinen onkologia 2000–2001). Hän on toiminut ortopedian kirurgina. NASA valitsi Satcherin toukokuussa 2004 astronauttikoulutukseen, jonka hän suoritti helmikuussa 2006. Hän osallistui tehtäväspesialistina ensimmäiselle avaruuslennolleen, NASAn 16. marraskuuta 2009 laukaistulle avaruussukkulalennolle STS-129. Hän osallistui lennolla kahdelle avaruuskävelylle (19.11.2009, kesto 6 tuntia 37 minuuttia, ja 21.11.2009). Satcher on naimisissa newyorkilaisen D’Juanna O. Whiten kanssa. Heillä on kaksi lasta. == Lähteet == == Aiheesta muualla == * NASAn elämäkerta: Robert Satcher * Spacefacts.de: Robert Satcher * Satcher Twitterissä * Satcherin avaruussukkulalentoa STS-129 edeltänyt haastattelu (15.10.2009) Luokka:Yhdysvaltalaiset avaruuslentäjät Luokka:Yhdysvaltalaiset kirurgit Luokka:Vuonna 1965 syntyneet Luokka:Elävät henkilöt
Matti Harjuniemi

Matti Juhani Harjuniemi (s. 16. marraskuuta 1958 Oulu) oli Suomen Ammattiliittojen Keskusjärjestöön (SAK) kuuluvan Rakennusliiton puheenjohtaja vuosina 2004–2023. Uusi puheenjohtaja haluttiin valita nimenomaan liittokokouksessa, joten Harjuniemi valittiin tehtävään hyvissä ajoin jo toukokuussa 2003. Vuosina 1995–1999 hän toimi järjestön jaostosihteerinä ja 2000–2004 apulaisosastopäällikkönä. Puoluetaustaltaan hän on vasemmistoliittolainen. Hän istui myös SAK:n hallituksessa. Harjuniemi on filosofian kandidaatti, joksi hän valmistui vuonna 1985 Tampereen yliopistosta. Hän on kouluttautunut myös talonrakentajaksi ja kirvesmieheksi. Elokuussa 2009 Harjuniemi esitti valtion maarakennusyhtiö Destian yksityistämistäHelsingin Sanomat 7.8.2009, pääkirjoitus. ==Lähteet== ==Aiheesta muualla== * Harjuniemen haastattelu vuodelta 2013, audio 53 min, Yle Areena Luokka:Suomalaiset ammattiyhdistysjohtajat Luokka:Vuonna 1958 syntyneet Luokka:Elävät henkilöt
Giambattista Marini

Giambattista Marini (myös Marino, 18. lokakuuta 1569 Napoli, Napolin kuningaskunta – 25. maaliskuuta 1625 Napoli) oli napolilainen runoilija. Hän kehitteli mahtipontisen runouden barokkityylin, jota kutsutaan marinismiksi. Marinin pääteoksena pidetään mytologista runoelmaa nimeltä Adone (1623). == Elämä == Marini opiskeli aluksi vanhempiensa painostamana lakia, mutta kieltäytyi jatkamasta ammatissa. Hänen elämänsä vuoden 1590 jälkeen oli värikästä. Hän vaelteli Italian ja Ranskan hoveissa, oli jatkuvissa rahavaikeuksissa sekä ongelmissa lain kanssa. Hän sai sensuurista huolimatta kuitenkin julkaistua jatkuvasti runojaan, jotka saavuttivat suurta suosiota. Suurta osaa hänen teksteistään kierrätettiin ensin käsikirjoituksina ja julkaistiin vasta myöhemmin. Esimerkiksi hänen mytologinen sarjateoksensa La sampogna valmistui 1596, mutta julkaistiin vasta 1620. Marini palveli erään napolilaisen prinssin sihteerinä, jonka jälkeen hänet pidätettiin moraalittomuudesta vuosina 1598 ja 1600. Hänet kuitenkin vapautettiin vaikutusvaltaisten ihailijoiden myötävaikutuksella. Hän muutti Roomaan ja nautti kardinaali Pietro Aldobrandinin suojelusta. Aldobrandini oli paavin sukulaispoika. Parivaljakko matkusteli ympäri Italian kaupunkeja. Marini yritti julkaista joitakin runojaan Parmassa, minkä inkvisitio kuitenkin esti. Hän sai julkaistuksi varhaisen Le rime -kokoelman 1602 sekä kaksiosaisen La lira -kokoelman 1608 ja 1614. Giambattista marinoasui Torinossa 1608–1615, jossa hän oli Savoijin herttuan suojeluksessa. Hänen kilpailevasta runoilija- aikalaisestaan, Gaspare Murtolasta tehdyt satiiriset runot, jotka julkaistiin myöhemmin nimellä La Murtoleide (1619), aiheuttivat kuitenkin ongelmia. Murtola sai Marinin pidätetyksi kyseisestä ja muistakin "loukkauksista". Päästyään taas kerran vapaaksi vaikutusvaltaisten ystäviensä avustuksella Marini muutti Pariisiin 1615, jossa hän asui Maria de' Medicin ja Ludvig XIII:n suojeluksessa vuoteen 1623. Hän julkaisi Pariisissa myös pääteoksensa, eeppisen runoelman Adone, johon esipuheen kirjoitti Jean Chapelain, joka sai esipuheensa ansiosta mainetta ja kunniaa.Chapelain, Jean, Tietosanakirja osa 1, palsta 1585, Tietosanakirja Osakeyhtiö 1909. Runoelman on kerrottu edustavan sekä hänen tyylinsä parhainta että huonointa osaa. Giambattista marinomuutti samana vuonna takaisin Napoliin, jossa vietti sensuurista huolimatta loppuelämänsä. ==Suomennettuja runoja== * Ihmiselo, suom. V. Arti, teoksessa: Italian kirjallisuuden kultainen kirja, toim. Tyyni Tuulio, Helsinki: WSOY 1945 * Maria de' Medici, suom. Tyyni Tuulio, teoksessa: Italian kirjallisuuden kultainen kirja * Maa ja ilma hehkuvat, kipinoivat (Or che l'aria e la terra arde e fiameggia), suom. Aale Tynni, teoksessaa: Tuhat laulujen vuotta: valikoima länsimaista lyriikkaa, toim. Aale Tynni, WSOY 1957, 1974 ISBN 951-0-06216-2, 2004 ISBN 951-0-29121-8 ==Lähteet== Luokka:Italialaiset runoilijat Luokka:Vuonna 1569 syntyneet Luokka:Vuonna 1625 kuolleet
Hevonen (täsmennyssivu)

Hevonen voi viitata seuraaviin asioihin: * hevonen, nisäkäslaji ** kesyhevonen, yleiskielessä myös hevonen, hevosen kesytetty alalaji * hevonen, telinevoimistelun väline * hevonen, kiinalaisen horoskoopin merkki * hevonen, shakkipelin nappula, yleisemmin ratsu * Hevonen (Equus), brittiläinen elokuva vuodelta 1977
Sara Lindborg

thumb|right|Sara Lindborg Sara Jacobsson, s. Lindborg, (s. 30. marraskuuta 1983) on ruotsalainen uransa päättänyt maastohiihtäjä. Lindborg sijoittui Sapporon MM-kilpailuissa 2007 30 kilometrin perinteisen hiihtotavan yhteislähtökilpailussa 16:nneksi. Sotšin olympialaisissa 2014 hän oli 10 kilometrin perinteisen hiihtotavan kilpailussa niin ikään kuudestoista. Maailmancupin henkilökohtaisissa kilpailuissa hän oli parhaimmillaan yhdestoista Tour de Skin 2013–2014 kokonaiskilpailussa. Hän oli nopein kiertueen viidennen osakilpailun, 15 kilometrin vapaan hiihtotavan takaa- ajokilpailun erillisajoissa. Hän kuului maailmancupin viestin voittaneeseen Ruotsin joukkueeseen Beitostølenissä marraskuussa 2009. Lindborg lopetti uransa maastohiihtäjänä keväällä 2018. == Lähteet == Luokka:Ruotsalaiset maastohiihtäjät Luokka:Vuonna 1983 syntyneet Luokka:Elävät henkilöt
Veijareita ja pyhimyksiä

Veijareita ja pyhimyksiä (The Persuaders!) on ITC Entertainmentin 1970–1971 tuottama televisiosarja.http://www.televisionheaven.co.uk/persuade.htm Sen pääosissa esiintyivät Tony Curtis (Danny Wilde) ja Roger Moore (lordi Brett Sinclair; koko nimi Brett Rupert George Robert Andrew Sinclair, Marnockin 15. jaarli). Sitä tehtiin 24 jaksoa. Sarja muistetaan pääosanesittäjiensä lisäksi John Barryn säveltämästä dramaattisesta, 3/4-tahtilajissa kulkevasta tunnusmusiikista. Televisiosarjaan pohjautuva kirja Veijareita ja pyhimyksiä vauhdissa/The Persuaders! 1 ilmestyi 1972. Kirjan tekijänä on Frederick E. Smith. Kirja sisältää kaksi tarinaa, "Pelin Avaus"/Overture ja "Lapsuuden ystävä"/Angie..Angie. Ne pohjautuvat Brian Clemensin ja Milt Gelmanin televisiokäsikirjoituksiin. Frederick E. Smith Veijareita ja pyhimyksiä vauhdissa - WSOY 1972 ISBN 951-0-00538-x Yksi suomentajista oli Juice Leskinen. Syksyllä 1971 Veijareita ja pyhimyksiä oli Katso-lehden lukijaäänestyksessä Suomen neljänneksi suosituin televisio-ohjelma Naapurilähiön, brittisarjan Mennään bussilla ja Kivikasvojen jälkeen. Ääniä se sai etenkin miehiltä ja nuorilta. Sarjan katsojaluvut ylsivät Suomessa puolentoista miljoonan tuntumaan.Katso 8/1972, katso Televisiosarjan jaksoja julkaistiin Suomessa myös VHS-videoina, kaksi jaksoa kullakin kasetilla, nimellä Veijareita ja pyhimyksiä: Kilpajuoksu kuoleman kanssa & Sporting Chance sekä Veijareita ja pyhimyksiä: Velhoja ja veijareita. Näiden lisäksi julkaistiin VHS:llä televisioelokuvat Kovaa peliä Lontoossa (London Conspiracy, 1976) ja Tehtävä Monte Carlossa (Mission Monte Carlo, 1976). == Lähteet == == Aiheesta muualla == * Veijareita ja pyhimyksiä Internet Movie Databasessa Luokka:Yhdysvaltalaiset televisiosarjat Luokka:Brittiläiset toimintasarjat Luokka:1970-luvun televisiosarjat Luokka:ITV:n televisio- ohjelmat
Veijareita ja pyhimyksiä (albumi)

Veijareita ja pyhimyksiä on Tommi Läntisen debyyttialbumi sooloartistina. Se julkaistiin vuonna 1994. == Kappaleet == # # # # # # # # # # # # === Bonuskappaleet === # * # == Muusikot == * Tommi Läntinen – laulu, kitara, taustalaulu * Tommi Lindell – ohjelmointi, koskettimet * Mirka Lindström – kitara * Sami Kuoppamäki – rummut * Masa Maijanen – basso * Hombre Lampinen – kitara * Hannu Korkeamäki – kitara * Janne Murto – saksofoni, huilu ;Jouset * Tuomas Lampela * Vesa-Matti Leppänen * Ilana Gothoni * Lauri Heikkinen ;Taustalaulu * Ressu Redford * Jussu Pöyhönen * Toni Nuotio * Länä * Tomi Ervi * Ona Kamu ;Muut muusikot * Pekka Witikka – lyömäsoittimet * Pasi Ervi – saksofoni == Aiheesta muualla == * Veijareita ja pyhimyksiä discogs.com -sivustolla Luokka:Vuoden 1994 esikoisalbumit Luokka:Tommi Läntisen albumit
West Bromwich

West Bromwich on kaupunki Englannissa. Se sijaitsee Sandwellissa Länsi- Midlandsin metropolikreivikunnassa, noin kahdeksan kilometriä luoteeseen Birminghamista. Kaupunki kuuluu myös maan niin sanottuun Black Countryn teollisuusalueeseen. West Bromwich on Sandwellin alueen suurin kaupunki. Sen asukasluku vuonna 2001 oli 136 940\. Kaupungin vaakunan latinankielinen lause "Labor omnia vincit" on suomeksi "Työ voittaa kaiken". ==Urheilu== Englannin valioliigaa pelaava jalkapallojoukkue West Bromwich Albion FC on kotoisin West Bromwichista. ==Merkittäviä westbromwichlaisia== West Bromwichin historiallinen väestökehitys GENUKI: West Bromwich Census information Vuosi Asukasluku 1801 5 687 1811 7 485 1821 9 505 1831 15 377 1841 26 121 1851 34 581 1861 41 795 1871 47 918 1881 56 295 1891 59,538 1901 65 175 1950 89 000 1991 146 386 * Francis Asbury (1745–1816), metodistipappi * Denise Lewis, seitsenottelija * Robert Plant, Led Zeppelin -yhtyeen laulaja. * Stewart Donaldson, kirjailija, psykologi, evaluaatiotutkimustieteilijä * Madeleine Carroll, näyttelijä * Jana Bellin, shakin suurmestari * Phil Lynott, Thin Lizzy -yhtyeen laulaja-basisti * Ian Hill, Judas Priest -yhtyeen basisti * K.K. Downing, Judas Priest -yhtyeen kitaristi * Karl Shuker, eläintieteilijä, kirjailija * Frank Skinner, koomikko * Brian Walden, parlamentaarikko, journalisti ja tuottaja * Matthew Marsden - näyttelijä * Cindy Kent, The Settlers -yhtyeen entinen laulaja, nykyisin tuottaja * Steve Webb, parlamentaarikko, liberaalidemokraatti * John Byrne, sarjakuvataiteilija * Lee Woodley, nyrkkeilijä * Gary Bull, jalkapalloilija * Anne Aston, TV-esiintyjä ja näyttelijä. * Thomas Guinane, ensimmäisen maailmansodan sotasankari * Mike Collins, sarjakuvataiteilija ==Lähteet== ==Aiheesta muualla== * Sandwellin borough'n sivut Luokka:Asutut paikat Länsi-Midlandsissa Luokka:Englannin kaupungit
Venäjän talousalueet

Venäjän federaatio on jaettu 12 talousalueeseen () taloudellisia ja tilastointitoimia varten. Venäjän liittovaltiosubjektit on ryhmitelty talousalueiksi seuraavien kriteerien mukaan: *samat taloudelliset ja sosiaaliset päämäärät ja osallistuminen kehitysohjelmissa *suhteellisen samanlaiset taloudelliset olosuhteet ja mahdollisuudet *samanlainen ilmasto, ympäristö ja maantiede *samanlaiset tekninen kehitys *samanlainen verotus *samanlaiset elinolosuhteet ==Talousalueet ja niiden koostumus== Talousalueet ovat luettelossa väkiluvun mukaisessa suuruusjärjestyksessä. *Keskinen talousalue () #Brjanskin alue #Ivanovon alue #Kalugan alue #Kostroman alue #Moskovan liittovaltiokaupunki #Moskovan alue #Orjolin alue #Rjazanin alue #Smolenskin alue #Tulan alue #Tverin alue #Vladimirin alue #Jaroslavlin alue * Uralin talousalue () #Baškortostanin tasavalta #Tšeljabinskin alue #Kurganin alue #Orenburgin alue #Permin aluepiiri #Sverdlovskin alue #Udmurtian tasavalta * Pohjois-Kaukasian talousalue () #Adygeian tasavalta #Tšetšenian tasavalta #Dagestanin tasavalta #Ingušian tasavalta #Kabardi-Balkarian tasavalta #Karatšai-Tšerkessian tasavalta #Krasnodarin aluepiiri #Pohjois- Ossetia-Alanian tasavalta #Rostovin alue #Stavropolin aluepiiri * Volgan talousalue () #Astrahanin alue #Kalmukian tasavalta #Penzan alue #Samaran alue #Saratovin alue #Tatarstanin tasavalta #Uljanovskin alue #Volgogradin alue * Länsi-Siperian talousalue () #Altain aluepiiri #Altain tasavalta #Kemerovon alue #Hanti-Mansian autonominen piirikunta #Novosibirskin alue #Tomskin alue #Tjumenin alue #Jamalin Nenetsian autonominen piirikunta * Itä-Siperian talousalue () #Burjatian tasavalta #Taka-Baikalian aluepiiri #Irkutskin alue #Hakassian tasavalta #Krasnojarskin aluepiiri #Tuvan tasavalta * Volga-Vjatkan talousalue () #Tšuvassian tasavalta #Kirovin alue #Marin tasavalta #Mordvan tasavalta #Nižni Novgorodin alue * Luoteinen talousalue () #Leningradin alue #Novgorodin alue #Pihkovan alue #Pietarin liittovaltiokaupunki * Keskinen mustanmullan talousalue () #Belgorodin alue #Kurskin alue #Lipetskin alue #Tambovin alue #Voronežin alue * Kaukoidän talousalue () #Amurin alue #Tšukotkan autonominen piirikunta #Juutalaisten autonominen alue #Kamtšatkan aluepiiri #Habarovskin aluepiiri #Magadanin alue #Primorjen aluepiiri #Sahan tasavalta #Sahalinin alue * Pohjoinen talousalue () #Arkangelin alue #Karjalan tasavalta #Komin tasavalta #Murmanskin alue #Nenetsian autonominen piirikunta #Vologdan alue * Kaliningradin talousalue () #Kaliningradin alue *
HERMES

HERMES on ohjelmistokehitysmenetelmistö joka alkujaan pohjautuu V-malliin. HERMES on vaihepohjainen menetelmä jossa osa vaiheista voidaan toistaa. Sitä voi muokata tarpeiden mukaan PowerUser-työkalulla. Osa-mallit kuvaavat toimintojen päällekkäiset vaiheet. HERMES on tulos-suuntautunut ja tarjoaa näkymiä rooleista ja proseduureista. == Esittely == HERMES on Sveitsin hallituksen kehittämä ohjelmistokehitysmenetelmistö. Se kehitettiin Englannin ja Saksan hallitusten esimerkkien rohkaisemana. HERMES on ollut käytössä yli 30 vuotta ja pohjautuu saksalaiseen V-malliin. "HERMES, projektien johtaminen IT-alalla" on Sveitsin liittoneuvoston hallinnon avoin standardi. RUP:n integroiminen HERMES:iin on työn alla. Täydellinen dokumentaatio on saatavilla Internetistä ja se löytyy myös HERMES PowerUser-työkalusta. Projektinohjausmenetelmänä HERMES on ollut käytössä jo vuodesta 1975 (laajoja muutoksia vuosina 1986 ja 1995) Sveitsin julkisessa hallinnossa sekä lukuisissa yrityksissä. HERMES:in sisältö on rakennettu siten, että viittauksia liittovaltion hallinnon ympäristöön on vältetty niin paljon kuin mahdollista. == Komponentit == *Käsikirja *PowerUser, Eclipe *Tuki ja yksityiskohtaiset vaatimusmäärittelyt tuloksista, vaiheista, aktiviteeteista ja roolivastuista *HERMES kotisivut *Uutislehti (saksaksi ja ranskaksi) ==Viisi keskeistä osa-mallia== *Projektinhallinta *Laadunvarmistus *Tuotteenhallinta *Riskienhallinta *Markkinointi ==Aiheesta muualla== *HERMES- menetelmän kotisivut ja portaali HERMES-resursseihin. Luokka:Ohjelmistotuotanto
Kris Allen (albumi)

Kris Allen on yhdysvaltalaisen laulajan, Kris Allenin debyyttialbumi. Kris Allen voitti American Idolin 8. kauden vuonna 2009. Albumi julkaistiin ensimmäisenä Britanniassa 16. marraskuuta 2009 ja 17. marraskuuta 2009 Amerikassa. Kris Allen on osallistunut suurimpaan osaan laulujen sanoituksissa ja sanoittanut kokonaan itse kappaleen "Red Guitar". Allen esitti albumiltaan kolme laulua, "Written All Over My Face", "Can't Stay Away," ja "Before We Come Undone" Miami Dolphins-juhlissa, ennen kuin hän suuntasi New Orleans Saintsiin 25. lokakuuta 2009. Albumi sijoittui Billboard 200 -listalla parhaimmillaan sijalle 11. Ensimmäinen single "Live Like We're Dying" esitettiin radiossa ensimmäisen kerran 21. syyskuuta 2009. Single julkaistiin digitaalisesti iTunesissa 25. syyskuuta 2009. Musiikkivideo kappaleesta julkaistiin 6. marraskuuta 2009. Albumin toinen single, "The Truth", julkaistiin 11. toukokuuta 2010. Kolmas single, "Alright with Me", julkaistiin 13. lokakuuta 2010. == Kappaleet == # # # # # # # # # # # # # == Arvostelut == * Allmusic: Allmusic review * Entertainment Weekly: B–Entertainment Weekly: Album review == Lähteet == == Aiheesta muualla == * Kris Allen discogs.com -sivustolla Luokka:Vuoden 2009 esikoisalbumit Luokka:Yhdysvaltalaiset pop rock -albumit
Fläppitaulu

thumb|Fläppitaulu. Fläppitaulu, myös lehtiötaulu tai selailutaulu, on valkotaulun tapainen toimistotarvike, joka yleensä seisoo kolmella jalalla tai rullajalustalla. Siihen on yläreunasta kiinnitetty paperilehtiö, jonka alla on teline tusseja varten. Fläppitauluja käytetään usein kokoustiloissa, kun halutaan kirjoittaa käsiteltävät asiat ylös kaikkien osallistujien nähtäville ja myöhemmin esimerkiksi muistiin. Fläppitaululehtiössä on yleensä noin 50 sivua ja sitä on saatavana ruudutettua ja valkoista. Monissa selailutauluissa on lisäksi tussitauluista tuttu kirjoituspinta, jolloin lehtiötä ei tarvitse käyttää. Sekä taulupintaan, että lehtiöihin käytetään useimmiten tussitauluissa käytettäviä taulukyniä, lehtiöihin siitä syystä, ettei tussiväri imeydy näistä kynistä yleensä useaan paperiin, vaan jää ainoastaan päällimmäiseen. Luokka:Toimistovälineet
Hailey Duke

Hailey Duke (s. 17. syyskuuta 1985 Sun Valley, Idaho) on yhdysvaltalainen alppihiihtäjä. Hän on erikoistunut pujotteluun ja suurpujotteluun. Alppihiihdon maailmancupissa Duke kilpaili ensimmäisen kerran 25. marraskuuta 2007. Ensimmäiset maailmancupin pisteensä hän saavutti Aspenin pujottelussa marraskuussa 2008 oltuaan 21:s. Parhaimmillaan hän on sijoittunut maailmancupissa kahdeksanneksi Semmeringin pujottelussa 29. joulukuuta 2008. Val d'Isèren MM-kilpailuissa 2009 Duke oli pujottelussa 41:s. Seuraavana vuonna hän sijoittui Vancouverin olympialaisten pujottelussa 30:nneksi. == Lähteet == == Aiheesta muualla == *Virallinen sivusto Luokka:Yhdysvaltalaiset alppihiihtäjät Luokka:Vuonna 1985 syntyneet Luokka:Elävät henkilöt
Anna Goodman

Anna Goodman (s. 23. tammikuuta 1986 Montréal) on kanadalainen alppihiihtäjä. Hän kilpailee tekniikkalajeissa, enimmäkseen pujottelussa. Alppihiihdon maailmancupissa Goodman laski ensimmäisen kerran Söldenin suurpujottelussa 23. lokakuuta 2004. Maailmancupin pisteille hän pääsi ensimmäisen kerran joulukuussa 2007 oltuaan Lienzin pujottelussa 29:s. Parhaimmillaan Goodman on sijoittunut pujottelussa yhdeksänneksi Åressa joulukuussa 2009. Santa Caterinan MM-kisoissa 2005 Goodman oli alppiyhdistetyssä kuudestoista ja pujottelussa 22:s. Val d'Isèren MM-kisoissa 2007 hän oli pujottelussa kahdestoista ja Garmisch-Partenkirchenin MM-kisoissa 2011 21:s. Vancouverin olympialaisissa 2010 Goodman sijoittui pujottelussa 19:nneksi. == Lähteet == == Aiheesta muualla == *Anna Goodmanin blogi Luokka:Kanadalaiset alppihiihtäjät Luokka:Vuonna 1986 syntyneet Luokka:Elävät henkilöt
Nika Fleiss

Nika Fleiss (s. 14. joulukuuta 1984) on kroatialainen entinen alppihiihtäjä. Hän on syntynyt Brežicessä, Sloveniassa. Fleiss asuu nykyisin Samoborissa, Kroatiassa. Hän aloitti hiihtämisen 3-vuotiaana ja parhaiten hän on menestynyt pujottelussa. Fleiss on edustanut Kroatiaa vuoden 2002 ja 2006 talviolympialaisissa. Salt Lake Cityn kisoissa 2002 hän oli pujottelussa kahdestoista. MM-kilpailuissa hän on sijoittunut pujottelussa kahdeksanneksi St. Moritzissa 2003 ja kymmenenneksi Santa Caterinassa 2005. Nuorten MM- kilpailuissa hän sai hopeaa pujottelussa Mariborissa 2004. Alppihiihdon maailmancupissa Fleiss teki ensiesiintymisensä Söldenissä 27. lokakuuta 2001. Hänen paras sijoituksensa on kuudes sija Lenzerheiden pujottelussa kaudella 2004–2005. Kauden 2006-2007 Fleiss joutui olemaan sivussa loukkaantumisen vuoksi. Hän ei palattuaan päässyt samalle tasolle kuin ennen loukkaantumistaan, joten hänet tiputettiin Kroatian A-maajoukkueesta. Fleiss lopetti uransa uutisen jälkeen. == Lähteet == Luokka:Kroatialaiset alppihiihtäjät Luokka:Vuonna 1984 syntyneet Luokka:Elävät henkilöt
Katharina Dürr

Katharina Dürr (s. 28. heinäkuuta 1989) on saksalainen alppihiihtäjä. Dürr on syntynyt Germeringissä ja on erikoistunut pujotteluun. Junioreiden MM-kisoissa Dürr saavutti pujottelussa hopeaa vuonna 2007. Alppihiihdon maailmancupissa Dürr kilpaili ensimmäisen kerran Lienzin pujottelussa 29. joulukuuta 2007, sijoittuen 26:nneksi. Alppihiihdon maailmancupissa hän on sijoittunut parhaimmillaan viidenneksi Flachaun pujottelussa kaudella 2009–2010. == Lähteet == == Aiheesta muualla == * Katharina Dürrin kotisivut Luokka:Saksalaiset alppihiihtäjät Luokka:Vuonna 1989 syntyneet Luokka:Elävät henkilöt
Aline Bonjour

Aline Bonjour (s. 5. tammikuuta 1985) on sveitsiläinen alppihiihtäjä. Bonjour on syntynyt Lausannessa ja on erikoistunut pujotteluun ja suurpujotteluun. Alppihiihdon maailmancupissa Bonjour teki ensiesiintymisensä tammikuussa 2006. Sierra Nevadassa 25. helmikuuta 2007 Bonjour sijoittui seitsemänneksi pujottelussa. Bonjour on myös Sveitsin mestari pujottelussa ja alppiyhdistetyssä. == Lähteet == == Aiheesta muualla == *Aline Bonjourin kotisivut Luokka:Sveitsiläiset alppihiihtäjät Luokka:Vuonna 1985 syntyneet Luokka:Elävät henkilöt
Sandra Gini

Sandra Gini (s. 8. helmikuuta 1982) on sveitsiläinen alppihiihtäjä. Sandran veli on Marc Gini, joka on myös alppihiihtäjä. Junioreiden MM-kisoissa vuonna 2002 Sella Neveassa Sandra Gini otti pronssia pujottelussa heti Veronika Zuzulován ja Maria Rieschin jälkeen. Samana vuonna Gini osallistui ensimmäisen kerran alppihiihdon maailmancupiin. Kaudella 2006-2007 Gini pääsi ensimmäisen kerran kymmenen joukkoon maailmancupissa, Sierra Nevadassa. Suurin saavutus Giniltä on pronssimitali Sveitsin joukkueessa alppihiihdon joukkuekisassa Åren MM-kisoissa vuonna 2007. 13\. tammikuuta 2008 Gini saavutti parhaan maailmancup-sijoituksensa, oltuaan 6:s Mariborin pujottelussa. ==Lähteet== == Aiheesta muualla == *Sandra Ginin kotisivut Luokka:Sveitsiläiset alppihiihtäjät Luokka:Vuonna 1982 syntyneet Luokka:Elävät henkilöt
Rabea Grand

Rabea Grand (s. 15. kesäkuuta 1984) on sveitsiläinen alppihiihtäjä. Grand on syntynyt Leukissa ja on erikoistunut pujotteluun ja suurpujotteluun. Grand osallistui ensimmäisen kerran alppihiihdon maailmancupiin tammikuussa 2005 Mariborissa. Suurin saavutus Grandilta on pronssimitali Sveitsin joukkueessa alppihiihdon joukkuekisassa Åren MM-kisoissa vuonna 2007. 15. marraskuuta 2008 Grand sijoittui yhdeksänneksi Levin pujottelussa. Hän kilpaili viimeisen kerran tammikuussa 2011. == Lähteet == Luokka:Sveitsiläiset alppihiihtäjät Luokka:Vuonna 1984 syntyneet Luokka:Elävät henkilöt
Fanny Chmelar

Fanny Chmelar (s. 31. lokakuuta 1985 Weilheim in Oberbayern) on saksalainen alppihiihtäjä. Chmelar osallistui ensimmäisen kerran alppihiihdon maailmancupiin joulukuussa 2005. Ensimmäiset maailmancupin pisteensä hän otti St. Moritzissa tammikuussa 2006. Parhaimmillaan Chmelar on sijoittunut maailmancupissa toiseksi Åren pujottelussa maaliskuussa 2009. Åren MM-kisoissa 2007 Chmelar oli superalppiyhdistetyssä 21:s, Val d'Isèren MM-kisoissa 2009 pujottelussa kahdeksas ja Garmisch-Partenkirchenin MM-kisoissa 2011 pujottelussa viidestoista. == Lähteet == Luokka:Saksalaiset alppihiihtäjät Luokka:Vuonna 1985 syntyneet Luokka:Elävät henkilöt